Nogometna reprezentacija Gruzije

**Nogometna reprezentacija Gruzije** predstavlja državu Gruziju u međunarodnom muškom nogometu.

Od svog nastanka, 1990., nije se uspjela plasirati ni na jedno evropsko ili svjetsko prvenstvo.

## Historija 
Historija Gruzijske nogometne reprezentacije počinje 1990., kada su najbolji Gruzijski nogometaši odigrali svoju prvu utakmicu protiv Litve, Litva je bila prva zemlja koja je odgovorila na poziv Gruzije. Ova utakmica održana je 27. maja 1990. na Boris Paichadze stadionu. Sastav je bio sljedeći: Baladze, Ketashvili, Tskhadadze, Kudinovi, Pirtskhalava, Nadiradze, Ketsbaia, Z. Revishvili, O. Korghalidze, Guruli, Pantsulaia, trener Givi Nodia. Prijateljska utakmica je završila neriješeno 2:2. To je jedina utakmica prije proglašenja nezavisnosti 9. april 1991. 
Gruzijski nogometni savez postao je član i UEFA-e i FIFA-e 1992. Prva utakmica pod okriljem dviju organizacija odigrana je u septembru 1994, 1:0 poraz od Moldavije u sklopu kvalifikacija za EP '96. Gruzija je završila treća u svojoj grupi, ispred Moldavije i Velsa, ali sedam bodova iza drugoplasirane Bugarske. Gruzija nije uspjela plasirati se na Svjetsko prvenstvo u Francuskoj, osvojila je 10 bodova i završila na četvrtom mjestu, iza Poljske, koja je imala isti broj bodova. Vrlo ugodna činjenica bila je ta da je Gruzijska nogometna reprezentacija bila 42. na FIFA ljestvici. U kvalifikacijama za EP 2000 Gruzijska reprezentacija pobijedila je samo jednu utakmicu i završila na dnu grupe s pet bodova. 2004. su slavili veliku pobjedu protiv Rusije, gol je zabio Malkhaz Asatiani. Gruzija je ostvarivala istovjetne rezultate u sljedećem kvalifikacijama - reprezentacija je svladala samo Kazahstan. Gruzijski tim je napravio jednu od senzacija u narednim kvalifikacijama, za EP2008., kada su porazili Škotsku. Golove su postigli Levan Mchedlidze i David Siradze. Odigrali su i dvije uspješne prijateljske utakmice, protiv Turske i Urugvaja. Međutim, sljedeće kvalifikacije, za Svjetsko prvenstvo 2010. u Južnoj Africi, donijele su jedan negativan rekord - gruzijski nogometaši nisu mogli pobijediti niti jednu utakmicu i završili na dnu kvalifikacijske grupe, iako je tim trenirao iskusni argentinski stručnjak Hector Cuper. 6. novembra 2009. Temuri Ketsbaia je imenovan za selektora Gruzijske nogometne reprezentacije. U kvalifikacijama za Euro 2012 bili su u grupi s Hrvatskom, Grčkom, Izraelom, Latvijom i Maltom, i uspjeli su prirediti nekoliko iznenađenja. Prvo od njih uslijedilo je u septembru 2010. kada su remizirali s Grčkom u gostima, 1-1. Poveli su već u 3. minuti, a strijelac je bio Iashvili. Grci su uspjeli na kraju izjednačiti u 72. minuti. Također su značajno ugrozili šanse Hrvatske za izravnim plasmanom na EP pobijedivši ih u martu 2011. godine na domaćem terenu pogotkom u posljednjim trenucima susreta. Bili su blizu bodovima i u uzvratu protiv istih protivnika, međutim izgubili su tijesno obje utakmice.

Gruzija danas u svojim redovima ima nekoliko izvrsnih pojedinaca, koji igraju u najvećim evropskim ligama, kao Kakha Kaladze i Levan Kobiashvili. Mnogo gruzijskih igrača danas igra u ruskoj ligi. Među najveće mlade talente danas svrstava se Dzano Ananidze, koji igra na poziciji playmakera, te gruzijski navijači očekuju mnogo od ovog mladića u budućnosti.

## Nastupi na prvenstvima 
### Svjetsko prvenstvo 
### Evropsko prvenstvo 
## Utakmice 
### Kvalifikacije za EP 2016. 
### Kvalifikacije za SP 2018. 
### Kvalifikacije za EP 2020. 
## Najviše nastupa 
## Najbolji strijelci
## Selektori
* Giga Norakidze (1992.)
* Aleksandr Chivadze (1993.–1996.)
* Vladimir Gutsaev (1996.)
* David Kipiani (1997.)
* Vladimir Gutsaev (1998.)
* Gigla Imnadze (1998., privremeno)

* Vladimir Gutsaev (1998.–1999.)
* Johan Boskamp (1999.)
* David Kipiani i Revaz Dzodzuashvili (2000.–2001.)
* Aleksandr Chivadze (2001.–2003.)
* Ivo Šušak (2003.)
* Merab Jordania (2003.)

*  Gocha Tqhebuchava (2004.)
*  Alain Giresse (2004.–2005.)
*  Gayoz Darsadze (2005.)
* Klaus Toppmöller (2006.–2008.)
*  Héctor Cúper (2008.–2009.)
*  Temuri Ketsbaia (2010.–danas)

## Reference 
## Vanjski linkovi 
* *Zvanična stranica nogometnog saveza Gruzije*
* *Gruzija na zvaničnoj stranici FIFA-e* 
* *Gruzija na zvaničnoj stranici UEFA-e* 
* *Georgia - International Results, rsssf.com*

Kategorija:Nogometna reprezentacija Gruzije
Kategorija:Nogomet u Gruziji
Gruzija